[image: image1.png]















545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 96






       din 27 iunie 2013

privind desemnarea unui reprezentant al Consiliului Local Sighişoara

în Consiliul Director al Asociaţiei Judeţene de Turism Mureş

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.326/III/04.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 134 din 20 septembrie 2005 privind participarea Consiliului Local Sighişoara ca membru la constituirea Asociaţiei Judeţene de Turism;

  Având în vedere prevederile Hotărârii Consiliului Local Sighişoara nr. 182 din 21 decembrie 2005 privind însuşirea Statutului şi Actului constitutiv al Asociaţiei Judeţene de Turism Mureş, numirea unui reprezentant al Consiliului Local Sighişoara în Consiliul Director al Asociaţiei şi stabilirea cotizaţiei pe anul 2006;

Având în vedere prevederile Hotărârii Consiliului Local Sighişoara nr. 46 din 14 martie 2011 privind achitarea cotizaţiei la Asociaţia Judeţeană de Turism Mureş, în cuprinsul căreia, la art. 3, a fost numit domnul Adrian Florin Popa ca reprezentant al Consiliului Local Sighişoara în Consiliul Director al Asociaţiei Judeţene de Turism Mureş şi care în prezent, nu mai are calitatea de consilier local, motiv pentru care este necesară desemnarea unui alt reprezentant al Consiliului Local Sighişoara în cadrul Consiliul Director al Asociaţiei Judeţene de Turism Mureş; 

Văzând Raportul de specialitate nr. 12.327/III/04.06.2013 al Serviciului Relaţii Publice, prin care se propune numirea unui alt reprezentant al Consiliului Local Sighişoara în Consiliul Director al Asociaţiei Judeţene de Turism Mureş, care să aibă calitatea de consilier local, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (9), art. 45 (1) şi ale art. 115 (1) lit. „b” din Legea nr. 215/2001, Legea Administraţiei Publice Locale, republicată, cu  modificările şi completările ulterioare,





   H O T Ă R Ă Ş T E:
Art.1. Se desemnează domnul consilier ADRIAN BURLACU ca reprezentant al Consiliului Local Sighişoara în Consiliul Director al Asociaţiei Judeţene de Turism Mureş. 

Art.2. Cu data adoptării prezentei, prevederile art. 3. din Hotărârea Consiliului Local Sighişoara nr. 46 din 14 martie 2011, îşi încetează valabilitatea.

Art.3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice şi domnul consilier Adrian Burlacu desemnat, potrivit art. 1 din prezenta.

Art.4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Serviciul relaţii publice;

1 ex. Asociaţia Judeţeană de Turism Mureş

9 ex. AF/FM

